“หุ้นเอเชีย” เปิดบวกตาม “ดาวโจนส์” รับแรงซื้อกลับหลังร่วงแรง
“ตลาดหุ้นเอเชีย” เปิดบวกตามทิศทาง “ดาวโจนส์” รับแรงซื้อกลับหลังร่วงลงในวันก่อนหน้า
“ตลาดหุ้นเอเชีย” เปิดบวกตามทิศทาง “ดาวโจนส์” รับแรงซื้อกลับหลังร่วงลงในวันก่อนหน้า
30 ธ.ค. 2565

ผู้สื่อข่าวรายงานว่า ตลาดหุ้นเอเชีย เปิดบวกในวันนี้ โดยเคลื่อนไหวตามทิศทางตลาดหุ้นสหรัฐที่ปิดบวกเมื่อวันพฤหัสบดี (29 ธ.ค.) โดยฟื้นตัวได้ส่วนใหญ่หลังจากร่วงลงในวันก่อนหน้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 26,288.00 จุด เพิ่มขึ้น 194.33 จุด หรือ +0.74%, ดัชนี HSI ตลาดหุ้นฮ่องกงเปิดวันนี้ที่ 20,030.85 จุด เพิ่มขึ้น 289.71 จุด หรือ +1.47% และดัชนี SSE Composite ตลาดหุ้นจีนเปิดวันนี้ที่ 3,084.52 จุด เพิ่มขึ้น 10.82 จุด หรือ +0.35%
ทั้งนี้ตัวเลขเงินเฟ้อของเกาหลีใต้ยังคงอยู่ในระดับที่ชะลอตัวลงในเดือน ธ.ค. โดยดัชนีราคาผู้บริโภค (CPI) ปรับตัวขึ้น 5% เมื่อเทียบกับปีก่อนหน้า ซึ่งสอดคล้องกับการคาดการณ์และไม่เปลี่ยนแปลงไปจากตัวเลขของเดือนพ.ย.
ด้านตลาดหุ้นเกาหลีใต้ปิดทำการในวันนี้เนื่องในวันหยุดปีใหม่ โดยจะกลับมาเปิดทำการตามปกติอีกครั้งในวันจันทร์ที่ 2 ม.ค. โดยเปิดช้ากว่าปกติ 1 ชั่วโมงในเวลา 10.00 น.ตามเวลาท้องถิ่น